wannaphong/clean_thaiwikipedia huggingface dataset:
# คาฟ
คาฟ  เป็นอักษรตัวที่ 11 ของอักษรตระกูลเซมิติกส่วนใหญ่ ได้แก่ อักษรฟินิเชีย อักษรอราเมอิก อักษรฮีบรู כ‎ และอักษรอาหรับ  (ก๊าฟ كَافْ) การออกเสียงในสัทอักษรเป็น  อักษรฟินิเชียตัวนี้ไปเป็นอักษรกรีก (Κ), อักษรละติน K, และเป็นอักษรซีริลลิก (К) คาดว่าอักษรกาฟมาจากอักษรภาพรูปมือ (ทั้งในภาษาฮีบรูสมัยใหม่และภาษาอาหรับสมัยใหม่ kaph หมายถึงฝ่ามือ)
# สงครามเขตหลัง
สงครามเขตหลัง หรือ  บินกลางคืน เป็นภาพยนตร์ที่จัดสร้างโดยกองภาพยนตร์ทหารอากาศ กองทัพอากาศไทย เมื่อปี พ.ศ. 2486 โดยคำสั่งของจอมพล ป. พิบูลสงคราม  เพื่อปลอบขวัญ และปลุกใจคนไทยให้รักชาติ ในระหว่างสงครามโลกครั้งที่ 2  ถ่ายทำด้วยฟิล์ม 35 ม.ม. ขาวดำ เสียงในฟิล์ม  เป็นเรื่องเกี่ยวกับฝูงบินรบของไทยที่มีหน้าที่บินสกัดกั้นเครื่องบินทิ้งระเบิดของสัมพันธมิตร ที่มาทิ้งระเบิดกรุงเทพ และธนบุรี

การถ่ายทำภาพยนตร์เป็นไปอยางยากลำบาก เพราะขาดแคลนฟิล์ม กองภาพยนตร์ทหารอากาศต้องสั่งซื้อฟิล์มจากญี่ปุ่น และการทำถ่ายทำต้องหยุดชะงักลง เมื่อไม่มีฟิล์มจะใช้  

ภาพยนตร์เรื่องนี้ไม่มีโอกาสได้ออกฉาย เนื่องจากฟิล์มต้นฉบับเสียหายไปทั้งหมดเมื่อโรงเก็บฟิล์มภาพยนตร์ ของกองภาพยนตร์ทหารอากาศ ทุ่งมหาเมฆ ถูกระเบิดไฟไหม้ก่อนสิ้นสุดสงครามไม่นาน  พร้อมกับฟิล์มภาพยนตร์เรื่อง บ้านไร่นาเรา และพระเจ้าช้างเผือก หนังไทยที่คนรุ่นหลังหมดโอกาสได้ดู (ยุคสงครามโลกครั้งที่ 2)
# เม็ม
เม็ม (บางครั้งสะกดเป็น Meem หรือ Mim) เป็นอักษรตัวที่ 13 ของอักษรตระกูลเซมิติกส่วนใหญ่ ได้แก่อักษรฟินิเชีย อักษรอราเมอิก อักษรฮีบรู מ‎ และอักษรอาหรับ ﻡ‎ สัทอักษรคือ: [m] อักษรฟินิเชียตัวนี้ไปเป็นอักษรกรีก Mu (Μ), อักษรอีทรัสคัน ̌, อักษรละติน M, และอักษรซีริลลิก М คาดว่ามีมมาจากอักษรไฮโรกลิฟของอียิปต์รูปน้ำ  ที่ทำให้ง่ายขึ้นในอักษรฟินิเชีย  และตั้งชื่อด้วยคำว่าน้ำ, mem (mayim ในภาษาฮีบรูสมัยใหม่และ, mye ในภาษาอาหรับ)

มเม็ม

ar:م
fa:م
ja:م
ko:م
ur:م
wuu:م
# เด่นทักษิณ ศูนย์กีฬาน้อยใน
เด่นทักษิณ ศูนย์กีฬาน้อยใน เกิดเมื่อ 14 กันยายน พ.ศ. 2526 สถิติการชก 9 ครั้ง ชนะ 4 (น็อค 3) แพ้ 5

 เกียรติประวัติ 
 แชมป์ประเทศไทยรุ่นเฟเธอร์เวท
 ชิง 24 พฤศจิกายน 2547 ชนะน็อค เสียงทิพย์ ศิษย์เส่ย ยก 2
 สละแชมป์
 เคยชิงแชมป์ต่อไปนี้แต่ไม่สำเร็จ
 ชิงแชมป์ภาคฯรุ่นเฟเธอร์เวท เมื่อ 21 มกราคม 2549 แพ้น้อค ฮิโรยูกิ เอโนกิ (ญี่ปุ่น) ยก 2 ที่ โตเกียว ญี่ปุ่น
# โดมีนีคุส ซิมเมอร์มัน
โดมีนีคุส ซิมเมอร์มัน  เกิดเมื่อวันที่  30 มิถุนายน ค.ศ. 1685 เสียชีวิตวันที่ 16 พฤศจิกายน ค.ศ. 1766 ที่โบสถ์วีส ประเทศเยอรมนี เป็นสถาปนิกและช่างปูนปั้นแบบแบบโรโคโคของประเทศเยอรมนี

 ประวัติ 
โดมีนีคุส ซิมเมอร์มัน เกิดที่หมู่บ้านไกส์พ็อยนต์ (Gaispoint) ใกล้เมืองเว็สโซบรุน (Wessobrunn) เมื่อปี ค.ศ. 1685 เช่นเดียวกับพี่ชายชื่อโยฮัน บัพทิสท์ ซิมเมอร์มัน โดมีนีคุสก็เป็นสถาปนิกและช่างปูนปั้น ทั้งพี่และน้องมาจากครอบครัวศิลปินและช่างทึ่ตามแบบโรโคโคเว็สโซบรุน เริ่มแรกโดมีนีคุสเป็นช่างปูนปั้น ต่อมาก็ได้เป็นมาสเตอร์ช่างก่อสร้างและสถาปนิก โดมีนีคุสอาศัยอยู่ที่เมืองลันทซ์แบร์คอัมเล็ช และได้เป็นนายกเทศมนตรีของเมืองนี้ระหว่างปี ค.ศ. 1748 ถึงปี ค.ศ. 1753 โดมีนีคุสเสียชีวิตใกล้ ๆ โบสถ์วีสเมื่อปี ค.ศ. 1766

 สถาปัตยกรรม 
thumb|200px|ภายในโบสถ์วีสที่เมืองชไตน์กาเดิน (Steingaden)
ปีที่ตั้งค.ศ. 1716–1725สำนักสงฆ์ (Abbey church) ที่เมืองเมอดิงเงิน (Mödingen)  ค.ศ. 1728–1733วัดนักแสวงบุญที่เมืองชไตน์เฮาเซิน (Steinhausen an der Rottum) ค.ศ. 1745–1754โบสถ์วีสที่เมืองชไตน์กาเดินค.ศ. 1752ตึกเทศบาลเมืองและวัดเซ็นต์จอห์น ที่เมืองลันทซ์แบร์คอัมเล็ช  

 ข้อมูลเพิ่มเติม  
 ศิลปะโรโคโค
 โบสถ์วีส

 แหล่งข้อมูลอื่น 

 Johan and Dominikus Zimmerman (ภาษาอังกฤษ)
 Dominikus Zimmermann  (ภาษาเยอรมัน)
  ชีวประวัติโดมีนีคุส ซิมเมอร์มัน (ภาษาเยอรมัน)
 ชีวประวัติโดมีนีคุส ซิมเมอร์มัน (archINFORM) (ภาษาอังกฤษ)
# ฮิโรยูกิ เอโนกิ
ฮิโรยูกิ เอโนกิ  นักมวยสากลชาวญี่ปุ่น เกิดเมื่อ 14 กันยายน พ.ศ. 2522 ที่อากิตะ จังหวัดอากิตะ ประเทศญี่ปุ่น สถิติการชก 32 ครั้ง ชนะ 28 (น็อค 20) เสมอ 2 แพ้ 2 

 เกียรติประวัติ 

 แชมป์ญี่ปุ่นรุ่นเฟเธอร์เวท (2547 – 2548)
 แชมป์ OPBF รุ่นเฟเธอร์เวท 
 ชิง 21 มกราคม 2549 ชนะน็อค เด่นทักษิณ ศูนย์กีฬาน้อยใน ยก 2 ที่ โตเกียว
 ป้องกันแชมป์ครั้งที่ 1, 16 กันยายน 2549 ชนะคะแนน นาเดล ฮุสเซน ที่ โตเกียว
 ป้องกันแชมป์ครั้งที่ 2, 15 กันยายน 2550 ชนะคะแนน มาเกียว ซูงิตะ ที่ โตเกียว
# ก้องสุรินทร์ ศิษย์เส่ย
ก้องสุรินทร์ ศิษย์เส่ย สถิติการชก 77 ครั้ง ชนะ 57 แพ้ 15 เสมอ 2

 เกียรติประวัติ 
แชมป์ประเทศไทยรุ่นเฟเธอร์เวท
 ชิง 14 สิงหาคม 2550 ชนะน็อค เพชรทองคำ ศิษย์ประกายฟ้า ยก 3
 เสียแชมป์ 26 มีนาคม 2551 แพ้น็อค เสือ แครี่บอย ยก 5
# เพชรทองคำ ศิษย์ประกายฟ้า
เพชรทองคำ ศิษย์ประกายฟ้า หรือนายไกรสร สิงห์มะม้อ เกิดเมื่อ 23 ตุลาคม พ.ศ. 2531 สถิติการชก 134 ครั้ง ชนะ 110  เสมอ 3 แพ้ 21

 เกียรติประวัติ 
 แชมป์ประเทศไทยรุ่นเฟเธอร์เวท
 ชิง 18 ตุลาคม 2549 ชนะน็อค ก้องสุรินทร์ ศิษย์เส่ย ยก 3
 เสียแชมป์ 14 สิงหาคม 2550 แพ้น็อค ก้องสุรินทร์ ศิษย์เส่ย ยก 3
 อ้างอิง 
 สถิติการชก
# โรงเรียนบึงมะลูวิทยา
โรงเรียนบึงมะลูวิทยา มีชื่อย่อว่า บ.ล.ว. เป็นโรงเรียนมัธยมศึกษา ตั้งขึ้นตามประกาศกระทรวงศึกษาธิการ เดิมเป็นโรงเรียนหน่วยของ โรงเรียนกันทรลักษ์วิทยา เมื่อวันที่  11  ธันวาคม  2527  ในท้องที่ตำบลบึงมะลู อำเภอกันทรลักษ์  จังหวัดศรีสะเกษ อยู่ห่างจากอำเภอกันทรลักษ์  12 กิโลเมตร  แรกตั้ง  นายทองจีน  แตะต้อง  กำนันตำบลบึงมะลู ร่วมกับนายขวัญชัย  เวชกามา  อาจารย์ใหญ่โรงเรียนบ้านบึงมะลู  นายสุรวุฒิ  แก้วมหาวงศ์ ศึกษาธิการ อำเภอกันทรลักษ์  นายสมรรถชัย  นาคะผิว ผู้อำนวยการโรงเรียนกันทรลักษ์วิทยา ร่วมกันจัดที่ดินบริเวณป่าสงวนแห่งชาติ  จำนวน  50 ไร่  เป็นสถานที่ตั้งโรงเรียน โรงเรียนเปิดทำการสอนเมื่อวันที่  16 พฤษภาคม  2528 แต่งตั้งโดยกรมสามัญศึกษา
# จำปาศักดิ์ (แก้ความกำกวม)
จำปาศักดิ์ อาจหมายถึง
 ราชอาณาจักรล้านช้างจำปาศักดิ์ - ราชอาณาจักรลาวล้านช้างซึ่งในอดีตตั้งอยู่ทางตอนใต้ของลาว ต่อมาตกเป็นประเทศราชของไทยเมื่อ พ.ศ. 2322 และกลายเป็นดินแดนของลาวในอารักขาฝรั่งเศสเมื่อ พ.ศ. 2446
 แขวงจำปาศักดิ์ - ชื่อเขตการปกครองของแคว้นจำปาศักดิ์ในปัจจุบัน ตั้งอยู่ทางตอนใต้ของประเทศลาว
 เมืองจำปาศักดิ์ - ชื่อเมืองหลักของแขวงและอาณาจักรข้างต้น
 จังหวัดนครจัมปาศักดิ์ - จังหวัดของไทยในอดีต
 ณ จัมปาศักดิ์ - นามสกุลและชื่อของราชตระกูลลาว ซึ่งสืบเชื้อสายราชวงศ์ล้านช้าง ผ่านทางเจ้ายุติธรรมธร (คำสุก ณ จำปาศักดิ์) เจ้าผู้ครองนครจำปาศักดิ์ลำดับที่ 11
# จตุรมิตรสามัคคี ครั้งที่ 24
การแข่งขันฟุตบอลจตุรมิตรสามัคคี ครั้งที่ 24 โรงเรียนกรุงเทพคริสเตียนรับหน้าที่เป็นเจ้าภาพ ทำการแข่งขันในวันเสาร์ที่ 17 พฤศจิกายน ถึง วันเสาร์ที่ 24 พฤศจิกายน พ.ศ. 2550 ที่สนามศุภชลาศัย ภายในสนามกีฬาแห่งชาติ ซึ่ง โรงเรียนอัสสัมชัญ เป็นทีมชนะเลิศในการแข่งขันปีนี้

 ผลการแข่งขัน 
 รอบแรก 
 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  กรุงเทพคริสเตียน  3  2  1  0  4  1  +3  7 2  อัสสัมชัญ  3  1  2  0  3  1  +2  5 3  เทพศิรินทร์  3  1  0  2  1  4  -3  3 4  สวนกุหลาบ  3  0  1  2  0  2  -2  1

 ชิงอันดับที่ 3 

 ชิงชนะเลิศ
# อุทยานแห่งชาติภูเก้า-ภูพานคำ
อุทยานแห่งชาติภูเก้า-ภูพานคำ เป็นอุทยานแห่งชาติลำดับที่ 50 ของประเทศไทย ตั้งอยู่ในท้องที่ของจังหวัดหนองบัวลำภู พื้นที่ตอนล่างของจังหวัดอุดรธานี และตอนบนของจังหวัดขอนแก่น

 ข้อมูลทั่วไป 
อุทยานแห่งชาติภูเก้า-ภูพานคำ มีที่ทำการอุทยานฯ อยู่ที่ริมทะเลสาบเหนือเขื่อนอุบลรัตน์ เชิงเขาภูพานคำ เขตอำเภอโนนสัง เป็นพื้นที่ในบริเวณที่ราบสูงภาคตะวันออกเฉียงเหนือตอนบน ตั้งอยู่ในบริเวณตอนล่างของจังหวัดอุดรธานี และตอนบนของจังหวัดขอนแก่น สภาพธรณี เป็นภูเขาหินทรายซึ่งมีชั้นของของหินทรายอยู่ด้านบนระดับผิวดิน โดยมีชั้นของหินดินดาน หรือหินดินดานปนทรายเป็นฐานด้านล่าง มีดินประเภทดินลูกรังและดินร่วนปนทราย กระจัดกระจายอยู่ทั่วไป ประกอบไปด้วยพันธุ์ไม้ สัตว์ป่า ทิวทัศน์ที่สวยงามตามธรรมชาติ และสภาพป่าโดยทั่วไปเป็นป่าเต็งรัง มีเนื้อที่ประมาณ 322 ตารางกิโลเมตร หรือ 201,250 ไร่

 ลักษณะภูมิประเทศ 
ภูเก้า ประกอบด้วยภูเขา 9 ลูก คือ ภูฝาง ภูขุมปูน ภูหัน ภูเมย ภูค้อหม้อ ภูชั้น ภูเพราะ ภูลวก และภูวัด ภูทั้ง 9 ลูกนี้มี ความสลับซับซ้อนมาก มีสัณฐานคล้ายกะทะหงายโดยมีที่ราบอยู่ตอนกลาง พื้นที่เช่นนี้ทำให้สันนิษฐานได้ว่า พื้นที่ส่วนนี้น่าจะเป็นซากภูเขาไฟโบราณที่ดับสนิทไปแล้วหลายร้อยล้านปี หรือมิฉะนั้นก็เป็นการโก่งตัวของเปลือกโลกในบริเวณนี้ขึ้นมาเป็นขอบ เทือกเขา เทือกเขาภูเก้าเป็นเทือกเขาสองชั้น ชั้นนอกเป็นภูเขาสูงและมีความลาดชัน มาก ไหล่เขาด้านในมีความลาดชันไม่มากนัก พื้นที่ส่วนใหญ่มีลักษณะ สูงๆ ต่ำ ๆ บางแห่งเป็นที่ราบ 

ภูพานคำ เป็นแนวทิวเขายาวในเทือกเขาภูพาน เรียงตัวตามแนวทิศตะวันออกเฉียงเหนือ - ตะวันตกเฉียงใต้ บริเวณทิศตะวันตกเฉียงใต้ของเทือกเขาเป็นแอ่งที่ราบต่ำลุ่มน้ำพอง ซึ่งเป็นหุบเขาขนาดใหญ่ เมื่อมีการสร้างเขื่อนอุบลรัตน์ พื้นที่ดังกล่าวนี้กลายเป็นทะเลสาบ ซึ่งเป็นพื้นที่อุทยานแห่งชาติ มีเนื้อที่ประมาณครึ่งหนึ่งของส่วนภูพานคำ สภาพป่าเป็นป่าเต็งรังและป่าเบญจพรรณซึ่งขึ้นอยู่ในพื้นดินปนหิน

  ลักษณะภูมิอากาศ 
ฤดูกาลของอุทยานแห่งชาติภูเก้า-ภูพานคำ แบ่งออกเป็น 3 ฤดู คือ

ฤดูร้อน ระหว่างเดือนมีนาคม - เดือนพฤษภาคม อุณหภูมิเฉลี่ยจะร้อนจัดในเดือนเมษายน 

ฤดูฝน ระหว่างเดือนมิถุนายน - เดือนตุลาคม ปริมาณน้ำฝนจะตกมากที่สุดในเดือนกันยายน 

ฤดูหนาว ระหว่างเดือนพฤศจิกายน - เดือนกุมภาพันธ์ อุณหภูมิเฉลี่ยต่ำสุดในเดือนมกราคม ซึ่งได้รับอิธิพลจากร่องความกดอากาศสูงทางตอนใต้ของประเทศจีน

แหล่งท่องเที่ยว
ด้านธรรมชาติ
 ทิวทัศน์ริมทะเลสาบเหนือเขื่อนอุบลรัตน์และเกาะแก่งต่างๆ
 น้ำตกตาดฟ้า
 หอสวรรค์
 หามต่าง หรือ หามตั้ง
 รอยเท้านายพรานและรอยตีนหมา
ด้านประวัติศาสตร์
 ถ้ำเรขาคณิต หรือถ้ำมึ้ม

แหล่งข้อมูลอื่น
 เว็บไซต์อุทยานแห่งชาติของกรมอุทยานแห่งชาติ
 สถิติข้อมูลนักท่องเที่ยวในอุทยานแห่งชาติ 
 เว็บไซต์อย่างเป็นทางการของจังหวัดขอนแก่น
 เว็บไซต์อย่างเป็นทางการของจังหวัดหนองบัวลำภู

ภูเก้า-ภูพานคำ
ภูเก้า-ภูพานคำ
ภูเก้า-ภูพานคำ
หมวดหมู่:อำเภอโนนสัง
# จตุรมิตรสามัคคี ครั้งที่ 23
การแข่งขันฟุตบอลจตุรมิตรสามัคคี ครั้งที่ 23 เป็นการแข่งฟุตบอลประเพณีระหว่างโรงเรียนชายล้วนในประเทศไทยจัดขึ้นเป็นครั้งที่ 23 โดยโรงเรียนอัสสัมชัญรับหน้าที่เป็นเจ้าภาพ จัดการแข่งขันในวันเสาร์ที่ 26 พฤศจิกายน ถึง วันเสาร์ที่ 3 ธันวาคม พ.ศ. 2548 ที่สนามศุภชลาศัย ภายในสนามกีฬาแห่งชาติ

 ผลการแข่งขัน 
 รอบแรก 

 ลำดับ  ทีม  แข่ง  ชนะ  เสมอ  แพ้  ประตูได้  ประตูเสีย  +/-  แต้ม 1  กรุงเทพคริสเตียน  3  2  1  0  3  1  +2  7 2  อัสสัมชัญ  3  1  1  1  3  1  +2  4 3  เทพศิรินทร์  3  1  0  2  2  3  -1  3 4  สวนกุหลาบ  3  1  0  2  3  6  -3  3

 ชิงอันดับที่ 3 

 ชิงชนะเลิศ
# โมนีคา ฟ็อน ฮาพส์บวร์ค
อาร์คดัชเชสโมนีคาแห่งออสเตรีย  อาร์คดัชเชสแห่งออสเตรีย ดัชเชสแห่งซานต้าแองเจโล พระนามเต็ม โมนีคา มารีอา โรแบร์ทา อันโทนีอา ราฟาเอลา พระราชสมภพ 13 กันยายน พ.ศ. 2497 (53 พรรษา) พระอิสริยยศ อาร์คดัชเชสแห่งออสเตรียดัชเชสแห่งซานต้าแองเจโล พระสวามี ท่านหลุยส์ คาซาโนว่า-คาร์เดนาส ยี บารัน, ดยุคแห่งซานต้าแองเจโล พระราชบุตร บัลทาซ่ากาเบรียลราฟาเอลซานทิเอโก้ ราชวงศ์  ราชวงศ์ฮาพส์บวร์ค พระราชบิดา  อ็อทโท ฟ็อน ฮาพส์บวร์ค พระราชมารดา  เจ้าหญิงเรจิน่าแห่งแซ็กซ์-ไมนินเจน

อาร์คดัชเชสโมนีคาแห่งออสเตรีย (พระนามเต็ม: โมนีคา มารีอา โรแบร์ทา อันโทนีอา ราฟาเอลา; Monika Maria Roberta Antonia Raphaela von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 2 ในอ็อทโท มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 13 กันยายน พ.ศ. 2497 ณ เมืองเวือทซ์บวร์ค บาวาเรีย ประเทศเยอรมนี พระองค์เป็นพระภคินีฝาแฝดกับอาร์คดัชเชสมิชชาเอลาอีกด้วย

พระองค์ทรงอภิเษกสมรสกับท่านหลุยส์ คาซาโนว่า-คาร์เดนาส ยี บารัน, ดยุคแห่งซานต้าแองเจโล ซึ่งเป็นบุตรของท่านบาลธาซ่าร์ เดอ คาซาโนว่า-คาร์เดนาส ยี เดอ เฟอร์เร่อ และ ท่านเชมารีอา เดอ ลอส โดโลเรส บารัน ยี โอโซรีโอ้ เดอ มอสโกโซ่ เมื่อวันที่ 21 มิถุนายนพ.ศ. 2523 ทั้งสองพระองค์มีพระโอรสทั้งหมด 4 พระองค์ ดังนี้
 บัลทาซ่า คาร์ลอส เดอ คาซาโนว่า ยี ฮับส์บูร์โก้-ลอเรน่า, ดยุคแห่งมาเควด้า ประสูติเมื่อวันที่ 17 สิงหาคม พ.ศ. 2524
 กาเบรียล มารีอา เดอ คาซาโนว่า ยี ฮับส์บูร์โก้-ลอเรน่า, มาเควสแห่งอากวีล่าร์ ประสูติเมื่อวันที่ 23 มีนาคม พ.ศ. 2526
 ราฟาเอล มารีอา เดอ คาซาโนว่า ยี ฮับส์บูร์โก้-ลอเรน่า ประสูติเมื่อวันที่ 18 สิงหาคม พ.ศ. 2529
 ซานทิเอโก้ เดอ คาซาโนว่า ยี ฮับส์บูร์โก้-ลอเรน่า ประสูติเมื่อวันที่ 26 เมษายน พ.ศ. 2536

ม
ม
ม
หมวดหมู่:เจ้าหญิงโบฮีเมีย
หมวดหมู่:บุคคลฝาแฝด
# สายอีสต์ลอนดอน
สายอีสต์ลอนดอน  ในอดีตเคยเป็นสายหนึ่งใน 12 สายของรถไฟใต้ดินลอนดอน ซึ่งมีสีส้มในแผนที่ มันวิ่งผ่านจากเหนือจรดใต้ผ่านอีสต์เอนด์ และ บริเวณด็อคแลนด์ส ทั้งหมดใน เขต 2 แต่แล้วก็ปิดให้บริการลงในวันที่ 22 ธันวาคม พ.ศ. 2550 สำหรับงานก่อสร้างและรถเมล์ให้บริการแทนชั่วคราว

สายอีสต์ลอนดอนกำลังถูกขยายและเปลี่ยนแปลงสำหรับการใช้งานในฐานะ อีสต์ลอนดอนเรลเวย์  และจากปี พ.ศ. 2553 จะเป็นส่วนหนึ่งของเครือข่ายรถไฟเหนือดินลอนดอนขององค์การคมนาคมสำหรับลอนดอน) สายนี้จะเปลี่ยนจากสายสั้น ๆ เป็นเส้นทางสำคัญในการคมนาคม เนื่องจากสายจะถูกเปลี่ยนเป็นรถไฟที่เชื่อมต่อชานเมืองลอนดอน
# สายจูบิลี
สายจูบิลี ในรถไฟใต้ดินลอนดอน เปิดให้บริการปี ค.ศ. 1979 เป็นเส้นทางที่เปิดให้บริการเป็นลำดับสุดท้ายใน 12 เส้นทาง มีผู้โดยสาร 213 ล้านคนต่อปี (อันดับที่ 3 ในระบบ) โดยมี 13 ใน 27 สถานี เป็นสถานีใต้ดิน สีเทาเป็นสีประจำเส้นทาง

 แผนที่ 
650px|centre|Geographical path of the Jubilee line
# มิชชาเอลา ฟ็อน ฮาพส์บวร์ค
อาร์คดัชเชสมิชชาเอลาแห่งออสเตรีย  อาร์คดัชเชสแห่งออสเตรียและเจ้าฟ้าหญิงแห่งฮังการี พระนามเต็ม มิชชาเอลา มารีอา มาดเล็น คีลีอานา พระราชสมภพ 13 กันยายน พ.ศ. 2497 (53 พรรษา) พระอิสริยยศ อาร์คดัชเชสแห่งออสเตรียเจ้าฟ้าหญิงแห่งฮังการีเคาน์เตสแห่งคาเกเน็ก พระสวามี อีริค เตรัน แดนติน (2527-2537) เคานต์ฮิวเบอร์ตัสแห่งคาเกเน็ก พระราชบุตร มาร์คคาร์ลาจัสติน ราชวงศ์  ราชวงศ์ฮาพส์บวร์ค พระราชบิดา  อ็อทโท ฟ็อน ฮาพส์บวร์ค พระราชมารดา  เจ้าหญิงเรจิน่าแห่งแซ็กซ์-ไมนินเจน

อาร์คดัชเชสมิชชาเอลาแห่งออสเตรีย (พระนามเต็ม: มิชชาเอลา มารีอา มาดเล็น คีลีอานา; Michaela Maria Madeleine Kiliana von Habsburg-Lothringen) ทรงเป็นอาร์คดัชเชสแห่งออสเตรีย และเจ้าฟ้าหญิงแห่งฮังการี เป็นพระราชธิดาองค์ที่ 3 ในอ็อทโท มกุฎราชกุมารแห่งออสเตรีย และเจ้าหญิงเรจิน่าแห่งแซ็กซ์-ไมนินเจน ประสูติเมื่อวันที่ 13 กันยายน พ.ศ. 2497 พระองค์เป็นพระขนิษฐาฝาแฝดกับอาร์คดัชเชสโมนีคาอีกด้วย

เมื่อวัยเด็กของพระองค์ พระองค์ได้ย้ายไปอยู่ที่นิวยอร์ก สหรัฐอเมริกา ท่ามกลางการต่อต้านจากญาติพี่น้อง พระองค์ทำงานอยู่ในโลกของแฟชั่น ซึ่งต่อมา พระองค์ทรงตั้งร้านจิลเวอรรี่เครื่องเพชรของพระองค์เอง ต่อมา พระองค์ทรงเป็นนักประวัติศาสตร์ชื่อดัง ทรงเป็นนักประวัติศาสตร์ที่เป็นเจ้าหญิงพระองค์แรกในประวัติศาสตร์ออสเตรีย-ฮังการี

พระองค์ทรงเคยประทานสัมภาษณ์ว่า พระองค์ไม่เคยรู้สึกสะดวกสบายเลยเมื่ออยู่กับพระอัยกีของพระองค์ สมเด็จพระจักรพรรดินีซีต้า ทั้งที่พระองค์ทรงทำทุกอย่างเพื่อที่จะได้ใกล้ชิดพระองค์...

พระองค์ทรงอภิเษกสมรสกับ อีริค อัลบ้า เตรัน แดนติน เมื่อวันที่ 14 มกราคม พ.ศ. 2527 ณ เมืองแอนตัน ประเทศปานามา แต่ทั้งสองทรงหย่าเมื่อปี พ.ศ. 2537 หลังจากหย่าแล้ว พระองค์ก็ทรงอภิเษกสมรสอีกครั้งกับ ท่านเคานต์ฮิวเบอร์ตัสแห่งคาเกเน็ก ซึ่งเป็นพระโอรสในท่านเคานต์ฟรานซ์ โจเซฟแห่งคาเกเน็ก เจ้าหญิงเอลิซาเบธแห่งบาวาเรีย เมื่อวันที่ 22 ตุลาคม พ.ศ. 2537

พระองค์มีพระโอรสและพระธิดารวมทั้งหมด 3 พระองค์ ซึ่งประสูติแต่อีริค เตรัน แดนติน
 มาร์ค ฮวน เตรัน แดนติน เกิดเมื่อวันที่ 7 พฤษภาคม พ.ศ. 2527
 คาร์ลา เรจิน่า เตรัน แดนติน เกิดเมื่อวันที่ 17 สิงหาคม พ.ศ. 2530
 จัสติน คริสโตเฟอร์ เตรัน แดนติน เกิดเมื่อวันที่ 10 กุมภาพันธ์ พ.ศ. 2532

ม
ม
ม
หมวดหมู่:เจ้าหญิงโบ
หมวดหมู่:บุคคลฝาแฝด
# สายพิคะดิลี
สายพิคะดิลี่ ในรถไฟใต้ดินลอนดอน สีประจำเส้นทางคือสีน้ำเงิน มีผู้โดยสารมากเป็นอันดับที่ 4 ในระบบ คือ 210,000,000 คนต่อปี วิ่งทิศเหนือไปตะวันตก มีจำนวน 53 สถานี โดยมี 25 สถานีอยู่ใต้ดิน ยาวเป็นอันดับที่ 2 ในระบบรองจาก สายเซ็นทรัล มีจำนวนสถานีมากที่สุดเป็นอันดับที่ 2 รองจาก สายดิสทริกต์ โดยสายนี้สามารถเชื่อมต่อกับท่าอากาศยานลอนดอนฮีทโธรว์ได้

 แผนที่ 
550px|center|Geographically accurate path of the Piccadilly line
# สายเมโทรโพลิตัน
สายเมโทรโพลิตัน ในรถไฟใต้ดินลอนดอน เป็นเส้นทางสำคัญที่ผ่านย่านการเงิน สีประจำเส้นทางคือสีม่วง มีจำนวน 34 สถานีในระยะทาง  โดยมีบางส่วนเชื่อมกับสายเซอร์เคิล สายแฮมเมอร์สมิธและซิตี และสายพิคคาดิลลี่ มีผู้โดยสารประมาณ 67 ล้านคนในปี 2011/12.

 แผนที่
# สายแฮมเมอร์สมิธและซิตี
สายแฮมเมอร์สมิธและซิตี ในรถไฟใต้ดินลอนดอน วิ่งระหว่างแฮมเมอร์สมิธและบากกิ้ง มีชมพูเข้มเป็นสีประจำเส้นทาง มีจำนวนสถานี 29 สถานีในระยะทาง  เป็นเส้นทางที่ผ่านย่านการเงินที่สำคัญ โดยมีบางส่วนเชื่อมกับสายดิสทริกต์ สายเซอร์เคิล และสายเมโทรโพลิตัน ผู้โดยสาร 114 ล้านคนต่อปี

 แผนที่
# สุระ ธีระกล
ลูซิเฟอร์ นิราย พลิ้ม นามเดิม สุระ ธีระกล (เกิด 21 มกราคม พ.ศ. 2522) ชื่อเล่น นิกกี้ หรือที่รู้จักในชื่อ นิกกี้เก้านิ้ว หรือ นิกกี้ พิ้ม (Nicky Pimp) เป็นนักร้อง นายแบบ นักแสดงชาวไทย

 ประวัติ
สุระเป็นบุตรของจิราวัลย์ ว่องวินิชปากร มารดา มีพี่น้องสองคน เข้าศึกษาระดับมัธยมศึกษาที่โรงเรียนมัธยมอัปแลนด์ แคลิฟอร์เนีย สหรัฐ และกลับมาศึกษาต่อที่โรงเรียนเซเว่นเดย์แอดเวนติส กรุงเทพมหานคร และสำเร็จการศึกษาระดับอุดมศึกษา ณ สถาบันราชภัฏจันทรเกษม ส่วนตัวนับถือศาสนาคริสต์นิกายโรมันคาทอลิก และเขากล่าวว่าเขานับถือทั้งศาสนาคริสต์และศาสนาพุทธ

สุระเข้าสู่วงการบันเทิงด้วยการเป็นนักร้องสังกัดอาร์เอส มีเพลงดังอย่าง “เด็กผี”  และมีผลงานถ่ายนิตยสารนู้ดหลายเล่ม นิกกี้มีผลงานถ่ายโฆษณา มิวสิกวิดีโอ ถ่ายแบบนิตยสาร เป็นพิธีกรรายการโทรทัศน์ (Teen TV) ผลงาน Pocket Book “หัวใจนอกรีต ชีวิตนอกคอก” หลังจากนั้นมีผลงานเพลงอัลบั้มแนวฮิปฮอป ในนาม Nicky P.i.m.p กับอัลบั้ม Classic Masterpiece และเปิดค่ายเพลงของตัวเอง “The Untouchable”

ทางด้านผลงานการแสดง มีละครเรื่อง วัยซนคนมหัศจรรย์ และผลงานภาพยนตร์อย่าง ลับแลคนมหัศจรรย์ ชุมทางรถไฟผี และFighting Beat

สุระสมรสกับศรุดา แพร่ศิริกุล (ชื่อเล่น นิกกี้) เมื่อวันที่ 11 ธันวาคม พ.ศ. 2559 ที่จังหวัดอุดรธานี หลังทั้งสองคบหากัน 2 ปี

เดือนพฤศจิกายน พ.ศ. 2561 เขาโพสต์ข้อความพร้อมแนบรูปถ่ายในเฟซบุ๊กระบุว่าตนเปลี่ยนชื่อจริงเป็น ลูซิเฟอร์ นิราย พลิ้ม

 ผลงาน 
 ผลงานละคร 
 กระตุกหนวดเสือ (2545) ช่อง 7 รับบท เสือพุด
 หนึ่งฟ้าหลังคาเดียว (2545) ช่อง 3
 ทางหลวง ทางรัก (2547) ช่อง 3
 เงินปากผี (2549) ช่อง ไอทีวี รับบท ทศ
 เย้ยฟ้าท้าดิน (2551) ช่อง 7 รับบท ทอม

 ผลงานภาพยนตร์ 
 18 ฝน คนอันตราย (พ.ศ. 2540) รับบท นิกกี้
 ลับแลคนมหัศจรรย์ (พ.ศ. 2540)
 ชุมทางรถไฟผี (พ.ศ. 2550) รับบท โจ๊ก
 Fighting Beat (พ.ศ. 2550)
 ผู้หญิง 5 บาป 2 (พ.ศ. 2553)
 สั่งตายห้ามตาย (rate R)
 วายร้าย ป้ายแดง (rate R) (พ.ศ. 2546)
 Film ฟิล์ม ภาพยนตร์นอก(คอก)
 cream girl (2010)
 Bangkok Revenge

 ผลงานเพลง 
 นิกกี้เด็กผี
 เพลงใต้ดิน “Nicky Pimp เลือดข้นคนนอกคอก”
 Classic Masterpiece

 มิวสิควิดีโอ 
 เพลง ตอบแทน - ศิลปิน อ้อน ลัคนา หวงมณีรุ่งโรจน์
 เพลง ใกล้ - ศิลปิน ปุ๊กกี้ ปริศนา พรายแสง
เพลง How Can Love Hurt So Much - ศิลปิน ปุ๊กกี้ ปริศนา พรายแสง
# ยูมิโกะ โอตะ
ยูมิโกะ โอตะ เป็นอดีตภรรยาชาวญี่ปุ่นของ เขาทราย แกแล็คซี่ ซึ่งพบรักกันที่เมืองโคเบะ ประเทศญี่ปุ่น เมื่อวันที่ 31 ตุลาคม พ.ศ. 2532 เมื่อเขาทรายเดินทางไปชกมวยป้องกันแชมเปียนโลกครั้งที่สองกับเค็นจิ มัตสึมูระเขาทราย กาแล็คซี่ กับ ความทรงจำ โดยก่อนหน้านั้นในปีเดียวกัน เขาทรายเดินทางไปชกป้องกันตำแหน่งกับเค็นจิ มัตสึมูระ เมื่อวันที่ 8 เมษายน พ.ศ. 2532 ยูมิโกะ โอตะ ได้ไปชมการชกด้วย และประทับใจในตัวเขาทรายมากเป็นพิเศษ

ยูมิโกะ โอตะ ติดตามเขาทรายกลับมาประเทศไทย และสมรสกับเขาทรายหลังจากเขาทรายเลิกชกมวยแล้ว โดยได้เข้าพิธีสมรสพระราชทาน จาก พระบาทสมเด็จพระวชิรเกล้าเจ้าอยู่หัว ขณะทรงดำรงพระราชอิสริยยศเป็นสมเด็จพระบรมโอรสาธิราชฯ สยามมกุฎราชกุมาร ณ พระตำหนักนนทบุรี เมื่อวันที่ 16 มีนาคม พ.ศ. 2535  โดยพลเอกเปรม ติณสูลานนท์ รัฐบุรุษ องคมนตรีและอดีตนายกรัฐมนตรี เป็นประธานในพิธีมงคลสมรส ซึ่งงานนี้มีการถ่ายทอดสดทางช่อง 7 ด้วย

ช่วงที่ยูมิโกะ โอตะ แต่งงานกับเขาทราย ขณะนั้นทั้งคู่เป็นที่ชื่นชอบของชาวไทยเป็นอย่างมาก แต่หลังจากแต่งงานกันได้ระยะหนึ่ง ด้วยความไม่เข้าใจกันและความต่างทางวัฒนธรรมของทั้ง 2 คน ทั้งคู่จึงหย่าขาดจากกัน ยูมิโกะ โอตะ จึงได้เดินทางกลับประเทศญี่ปุ่น
# แทรมลิงก์
แทรมลิงก์  หรือเดิมเรียกว่า ครอยดอน แทรมลิงก์ (Croydon Tramlink) เป็นระบบรถรางในบริเวณเซ้าท์ลอนดอน ในประเทศสหราชอาณาจักร เปิดในบริการครั้งแรกเมื่อเดือนพฤษภาคม พ.ศ. 2543 บริหารงานโดย ลอนดอนแทรมลิงก์ ซึ่งเป็นส่วนหนึ่งของ องค์การคมนาคมสำหรับลอนดอน

 แหล่งข้อมูลอื่น 

 
 แผนที่เส้นทางแทรมลิงก์
# สายนอร์ธเธิร์น
สายนอร์ธเธิร์น เป็นเส้นทางของรถไฟใต้ดินลอนดอน สีประจำเส้นทางคือสีดำ มีผู้โดยสาร 252,310,000 คนในปี 2011/12 (อันดับที่ 2 ในระบบ) โดยมีจำนวนทั้งหมด 50 สถานี มี 36 สถานีเป็นสถานีใต้ดิน ถึงแม้ว่าสายนี้จะมีชื่อว่า สายนอร์ธเธิร์น แต่สายนี้มิได้เป็นสายที่มีสถานีปลายทางอยู่เหนือสุดของระบบ

 แผนที่ 
400px|centre|Geographical path of the Northern line
# สังคายนาแห่งเทรนต์
สังคายนาเทรนต์ราชบัณฑิตยสถาน, พจนานุกรมศัพท์ศาสนาสากล อังกฤษ-ไทย ฉบับราชบัณฑิตยสถาน, พิมพ์ครั้งที่ 3, ราชบัณฑิตยสถาน, 2552, หน้า 149  เป็นการประชุมสภาสังคายนาสากลของคริสตจักรโรมันคาทอลิก ถือเป็นการประชุมครั้งสำคัญที่สุดครั้งหนึ่งของฝ่ายโรมันคาทอลิกWetterau, Bruce. World history. New York: Henry Holt and company. 1994. จัดขึ้นระหว่างวันที่ 13 ธันวาคม ค.ศ. 1545 ถึงวันที่ 4 ธันวาคม ค.ศ. 1563 เริ่มสมัยประชุมที่เมืองเตรนโต ราชรัฐมุขนายกเทรนต์ จักรวรรดิโรมันอันศักดิ์สิทธิ์ (ปัจจุบันอยู่ในประเทศอิตาลี) บางสมัยประชุมย้ายไปจัดที่เมืองโบโลญญา ตรงกับสมณสมัยของสมเด็จพระสันตะปาปาปอลที่ 3 ผ่านสมณสมัยสมเด็จพระสันตะปาปาจูเลียสที่ 3 จนมาสิ้นสุดในสมณสมัยสมเด็จพระสันตะปาปาปิอุสที่ 4

การประชุมครั้งนี้เป็นการตอบโต้การปฏิรูปศาสนาฝ่ายโปรเตสแตนต์ ซึ่งฝ่ายคาทอลิกมองว่าเป็นพวกนอกรีต จึงจัดการปฏิรูปคาทอลิก เพื่อชำระแนวคิดเกี่ยวกับความสำคัญของคัมภีร์ไบเบิลและขนบประเพณีของคริสตจักร บาปกำเนิด การทำให้เป็นคนชอบธรรม ศีลศักดิ์สิทธิ์ พิธีบูชาขอบพระคุณ และการแสดงความเคารพต่อนักบุญ
# โปงลางสะดิ้ง ลำซิ่งส่ายหน้า
โปงลางสะดิ้ง ลำซิ่งส่ายหน้า เป็นภาพยนตร์ไทยที่ออกฉายเมื่อวันที่  29 พฤศจิกายน พ.ศ. 2550 กำกับโดยฤกษ์ชัย พวงเพ็ชร์  นำแสดงโดย วงดนตรี “โปงลางสะออน” , กวี ตันจรารักษ์ , วิสา สารสาส ,ค่อม ชวนชื่น, โก๊ะตี๋ อารามบอย และนักแสดงรับเชิญ จาตุรงค์ มกจ๊ก และ จิ้ม ชวนชื่น

 เรื่องย่อ 
โรงหนังเฉลิมพลรามาเป็นโรงหนังที่เคยมีคนดูเต็มโรง แต่เมื่อมีผีออกอาละวาด ทำให้รายได้ซบเซาลงไปด้วย  “โตมร” (อี๊ด โปงลาง - สมพงษ์ คุนาประถม) หลานชาย “ลุงปาย” เจ้าของโรงหนัง (บุญชื่น บุญเกิดรัมย์ - แดน บุรีรัมย์) จึงหาวิธีขายโรงหนังทิ้ง ส่วนลุงปายอยากเก็บรักษาไว้ อีกสาเหตุที่โตมรอยากขายโรงหนัง เพราะ “พลอย” (ไหม - วิสา สารสาส) นายหน้าที่มาติดต่อซื้อ โตมรหลงรักพลอย จึงเสนอตัวเกลี้ยกล่อมลุงปายขายแต่ก็ไม่สำเร็จ 

พนักงานในโรงหนังมี “เปรี้ยว” (ลูลู่ - ดวงฤดี บุญบำรุง), “หวาน” (ลาล่า - ขวัญนภา เรืองศรี) สองสาวพนักงานโรงหนัง, พี่ด้วง (ค่อม ชวนชื่น) พนักงานเดินตั๋วคู่หู กับ เค (อนุชิต กุลศรี เควิน - โปงลางสะออน) พนักงานรุ่นน้อง แถมด้วย “ป๋อง” เด็กส่งฟิล์มหนัง (โก๊ะตี๋ อารามบอย) 

โตมรได้คบกับเพื่อนแปลกหน้า “วิน” (บีม -กวี ตันจรารักษ์) โชเฟอร์แท็กซี่ละแวกนั้นที่คอยให้คำปรึกษาทางด้านหัวใจ แต่เมื่อถึงเวลาที่โรงหนังจะต้องปิดตัว พนักงานทุกคน ต่างร่วมใจกันแยกย้ายไปหางานพิเศษ หวังนำเงินมาช่วยโรงหนัง แต่ก็ไม่ประสบความสำเร็จ  เพราะไม่ใช่สิ่งที่ตนถนัด โตมรตัดสินใจทำบางอย่าง เพื่อความสุขของ วินบ้าง และพลิกเปลี่ยนโรงหนังสู่มิติใหม่

 นักแสดง 

 กวี ตันจรารักษ์ รับบท วิน
 วิสา สารสาส รับบท พลอย
 อิ๊ด โปงลางสะออน รับบท   โตมร
 ลูลู่ โปงลางสะออน รับบท   เปรี้ยว
 ลาล่า โปงลางสะออน รับบท หวาน
 ค่อม ชวนชื่น รับบท ด้วง
 โก๊ะตี๋ อารามบอย รับบท ป๋อง

 นักแสดงรับเชิญ 

 จาตุรงค์ มกจ๊ก รับบท คนไข้เย็บลิ้น 
 จิ้ม ชวนชื่น รับบท จิ้ม
 โชคนิพนธ์ แก้วลือ รับบท ผี

 การตอบรับ 
ในนิตยสารฟิล์มแมกซ์ มีนักวิจารณ์ให้ดาว "โปงลางสะดิ้ง ลำซิ่งส่ายหน้า" ทั้งหมด 7 คน รวม 11 ดาว เฉลี่ยเท่ากับ 1.57 ดาว (จากคะแนนเต็ม 4 ดาว) โดยนักวิจารณ์ชื่อดัง ประวิทย์ แต่งอักษร ให้ต่ำสุดที่ครึ่งดาว  คอลัมน์วิจารณ์ นิตยสารฟิล์มแมกซ์ เดือนมกราคม 2551 หน้า 61 

โปงลางสะดิ้ง ลำซิ่งส่ายหน้า ทำรายได้รวม 75 ล้านบาท20 หนังยอดฮิตแดนสยามปี 2550  โดย ผู้จัดการออนไลน์ 16 มกราคม 2551 07:28 น.
# รถไฟเบาสายดอคแลนดส์
รถไฟรางเบาสายดอคแลนดส์เป็นระบบขนส่งด้วยรางอัตโนมัติที่มีสมรรถนะระดับกลางหรือรถไฟเบา (Docklands Light Railway) เริ่มใช้เมื่อ พ.ศ. 2530 เพื่อเป็นการพัฒนาพื้นที่ดอคแลนดส์ในลอนดอน โดยทางเหนือสุดไปถึง สแตรทฟอร์ด  ทางใต้ไปถึงเลวิสแฮม ทางตะวันตกไปถึงสถานี  Tower Gateway DLR และสถานี Bank ในลอนดอน ทางตะวันออกไปถึงเบคตัน สนามบินในลอนดอน และสถานีวูลวิช อาร์เซนอล  

 แผนที่ 
border|800x800px
# การปฏิรูปศาสนา
การปฏิรูปศาสนา อาจหมายถึงการปฏิรูปทางศาสนาคริสต์ที่สำคัญๆในประวัติศาสตร์ยุโรป ซึ่งมีหลายครั้ง ได้แก่ 111
 การปฏิรูปศาสนาฝ่ายโปรเตสแตนต์ คือขบวนการที่เริ่มโดย มาร์ติน ลูเทอร์ เมื่อปี ค.ศ. 1517 เพื่อแก้ไขความเสื่อมโทรมของนิกายโรมันคาทอลิก และสถาบันสันตะปาปา มาเสร็จสิ้นลงด้วยสนธิสัญญาสันติภาพเวสต์ฟาเลีย ค.ศ. 1648 ผลจากการปฏิรูปคือการแยกตัวจากนิกายคาทอลิกมาเป็นนิกายโปรเตสแตนต์
 การปฏิรูปคาทอลิก คือการปฏิรูปศาสนาของนิกายโรมันคาทอลิก ที่เป็นปฏิกิริยาต่อการปฏิรูปศาสนาของนิกายโปรเตสแตนต์
 การปฏิรูปศาสนาในอังกฤษ (English Reformation) คือเหตุการณ์ที่นำไปสู่การแยกตัวของ ”Church of England” จากนิกายโรมันคาทอลิก นำโดย พระเจ้าเฮนรีที่ 8
 การปฏิรูปศาสนาแอนนาแบ็บทิสต์ (Radical Reformation) คือขบวนการปฏิรูปศาสนาที่เกิดพร้อมๆกับการปฏิรูปศาสนาของนิกายโปรเตสแตนต์ เมื่อศตวรรษที่ 16 เริ่มโดยชนชั้นชาวนาที่ประเทศเยอรมันีและประเทศทางตอนเหนือของทวีปยุโรป
 การปฏิรูปสถาบันศาสนาคริสต์ หมายถึงการเปลี่ยนแปลงทางการเมืองและศาสนาที่มีผลกระทบกระเทือนต่อระบบการปกครองและ/หรือ สิ่งก่อสร้างและอสังหาริมทรัพย์ของคริสต์ศาสนจักรเท่านั้น มิใช่ความหมายโดยทั่วไปของคำว่า “Secularization” ซึ่งจะหมายถึงการแยกอาณาจักรออกจากศาสนจักร

และอาจจะหมายถึงการปฏิรูปศาสนาอื่น ๆ ได้อีก